
Oppgave 1

a) Skisser og forklar strålegangen til en lysstråle som går fra luft til vann med hensyn på fenomenene refleksjon og refraksjon.

b) Skisser strålegangen og beskriv bildet av for eksempel en pil ved et konvekst speil.

c) Skisser strålegangen og beskriv bildet av for eksempel en pil som er plassert rett utenfor brennvidden til en konveks linse.

d) Hvis en i et mikroskopi-preparat kan se strukturer ned til 0,35 μ  med 40X objektiv, hvilken bølgelengde har da lyset som benyttes?  

Oppgitte verdier for mikroskopet er:

Objektivets numeriske apertur:  0,65

Kondensors numeriske apertur: 1,25

Oppgave 2

Ved etablering av en analysemetode for stoff X i serum fant man lineær sammenheng mellom konsentrasjon og absorbans i området 0 – 800 mol/L.
Referanseområde for stoff X i serum er 150 – 300 mol/L.

Når analysen utføres benyttes en bruksstandard med konsentrasjon 250 mol/L 

og en kontroll med konsentrasjon 290 mol/L (kontrollgrenser 270 – 310 mol/L). 

Analysen foregår ved at 500 L prøvemateriale (standard/kontroll/prøver) blandes med 5.00 mL reagens. Avlesning skjer i 1.0 cm kyvette ved 400 nm mot reagensblind. 

Tenk deg at du skal gjøre en fotometrisk analyse av stoffet X i fire serumprøver.

Til disposisjon har du en stamstandard med konsentrasjon av stoff X = 2.00 mmol/L. Du må selv lage bruksstandarden ved å fortynne med NaCl 9.0 g/L.

Du analyserte serien som dobbeltprøver (paralleller), og fikk følgende resultater:

	Prøvemateriale
	Absorbans

	Bruksstandard 
	0,235 – 0,245

	Kontroll
	0,295 – 0,285

	Pasient 1
	0,265 – 0,265

	Pasient 2
	0,290 – 0,370

	Pasient 3
	0.840 – 0.820

	Pasient 4
	0,520 – 0,530


a) Vis hvordan du ville lage bruksstandarden (utregning og tillaging).

b) Beregn konsentrasjonene (vis utregninger ved eksempler). 

      Vurder og kommenter resultatene. 

Oppgave 3

Kretsen i fig.1 består av ti forskjellige typer komponenter.

a) Sett navn på de ulike komponentene.

b) Beskriv hvordan du ved hjelp av et multimeter kan kontrollere om diodene er i orden, og beskriv kort funksjonen til en diode.

Du kan benytte et multimeter som har Diodetest-funksjon.  Angi spenningen som vil ligge over dioden i lederetning.

c) Du måler spenningen over lyspæra. Den viser seg å være 6 Volt. 

På multimeteret er det to valg for å måle spenning, merket med VAC og VDC. Hvilken av disse innstillingene må du bruke til målingen?

d) Lyspæra, L1, har en motstandsverdi på 2 Ohm.

Det monteres inn en ny motstand på 2 Ohm i kretsen. Den settes i serie med lyspæra:

Etter at motstanden ble montert inn i kretsen måler du på nytt spenningen over lyspæra, og finner at den nå er bare 3 Volt. 

Forklar hvorfor det er blitt slik. Har det skjedd noe med strømmen igjennom lyspæra som et resultat av at motstanden ble montert inn?

e) En sikring er merket med 3,2AT/250V. Hva menes med den merkingen?

Hvilke måleverdier kan vi forvente å få når vi måler på en sikring når den er hel, og når den er røket? (Ohm-verdier)

Oppgave 4

Her er ti påstander. Du skal avgjøre hvilke som er riktige og hvilke som er gale.

Skriv opp påstandene og angi som ditt svar:  ”RIKTIG” eller ”GALT” etter påstanden.

a) stråler er av samme natur som lys.
b) Det finnes tre typer stråling.
c) Alle ioneselektive elektroder består av halvceller der det foregår red-oks reaksjoner.

d) stråler er av samme natur som synlig lys, men har lavere energi.
e) pH-elektroden har enzymer i membranen.

f) Ved flammefotometri måles lys fra elektroner som deeksiterer i atomer i flammen.

g) Hulkatodelampen i atomabsorpsjons-spektrofotometeret er alltid en deuterium-lampe.

h) pCO2-elektroden er en modifisert pH-elektrode.

i) Et reelt linsebilde kan ”fanges på en skjerm”.

j) Lys som går fra et medium med høy optisk tetthet til et medium med lav optisk tetthet, brytes fra innfallsloddet.

Oppgave 5

a) I spesifikasjonene for to spektrofotometre finner vi følgende opplysninger:

	
	Fotometer 1
	Fotometer 2

	Light source
	Tungsten halogen lamp.
	Halogen lamp. Deuterium lamp. 

	Wavelength accuracy
	+/- 2 nm
	+/- 0.5 nm 

	Wavelength reproducibility
	+/- 1.0 nm
	+/- 0.1 nm


Beskriv kort hva disse opplysningene forteller om fotometrene.

Hvordan kan du kontrollere fotometrenes bølgelengde?

b) Du har et spektrofotometer med wolframlampe og gittermonokromator. 

Ved måling i bølgelengdeområdet 350 – 500 nm brukes vanligvis ikke hjelpefilter for å fjerne interferens av høyere orden.

           I hvilke bølgelengdeområder vil de høyere ordens spektre ligge i dette tilfelle, 

           og hvorfor er det ikke nødvendig å fjerne dem?

Tegn også en skisse av transmisjonsspekteret for et filter som kan fungere som høyere ordens filter for måleområdet 550 – 800 nm.

Lykke til!

